
П Р А В И Л А

ЗА ПРОВЕЖДАНЕ НА КОНКУРС ЗА УПРАВИТЕЛ НА ФОНД „НАУЧНИ ИЗСЛЕДВАНИЯ“
Т.1.  За Управител на Фонд „Научни изследвания“ (ФНИ) се избира лице, което: 
(1)
е гражданин на една от държавите — членки на Европейския съюз;
(2)
притежава образователно-квалификационна степен „магистър” и/или научна и образователна степен „доктор“;
(3)
притежава най-малко 3 години опит:

· на управленска длъжност в научна организация или във висше училище или негово звено, или

· в управление на проекти или програми (като ръководител на проект или координатор на български колектив на международен проект) в областта на научните или научно-приложните изследвания, или 

· в мониторинг и контрол на проекти или програми в областта на научните или научно-приложните изследвания.
(4) познава нормативната уредба и националните стратегически документи, свързани с финансиране на научни изследвания и дейността на Фонда;
(5) притежава основни компютърни умения за работа с офис приложения и владее английски език;

(6) не е осъждано за умишлено престъпление от общ характер на лишаване от свобода; 

(7) не е ректор, заместник-ректор и декан на факултети във висшите училища; председател, заместник-председател и научен секретар на Българската академия на науките и на Селскостопанската академия; директор и заместник-директор на научни институти, на националните центрове по проблемите на общественото здраве или ръководител на други научни организации и техните заместници; ръководител или член на научен колектив на текущи проекти, които са финансирани от ФНИ;

(8) не е лице, причинило виновно имуществени вреди на Фонда;
(9) не е лице, поставено под запрещение.

Т.2. Управителят на Фонд „Научни изследвания“ се избира от Изпълнителния съвет (ИС).
ОТКРИВАНЕ НА КОНКУРСА
Т.3. Конкурсът за Управител на ФНИ се открива с решение на Изпълнителния съвет, което се обявява на Интернет страницата на Фонд „Научни изследвания и в един централен ежедневник.

Т.4. Решението по т. 3 съдържа:

а) минималните и специфичните изисквания, на които трябва да отговаря кандидатът за управител, кратко описание на задълженията и информация за размера на основната заплата;

-
минимални изисквания:

да има завършено висше образование с образователно-квалификационна степен „магистър” или да притежава научната и образователна степен „доктор“; да владее английски език; да притежава основни компютърни умения за работа с офис приложения;

· специфични изисквания:
да притежава най-малко 3 години опит :

· на управленска длъжност в научна организация или във висше училище или негово звено, или

· в управление на проекти или програми (като ръководител на проект или координатор на български колектив на международен проект) в областта на научните или научно-приложните изследвания, или 

· в мониторинг и контрол на проекти или програми в областта на научните или научно-приложните изследвания.
да познава нормативната уредба и националните стратегически документи, свързани с финансиране на научни изследвания и дейността на Фонда.
-
кратко описание на задълженията:

1. представлява Фонда; 

2. организира и ръководи оперативната дейност на Фонда в съответствие с приетите от изпълнителния съвет решения; 

3. въз основа на решение на изпълнителния съвет изготвя годишната оперативна програма и я представя за одобрение на изпълнителния съвет; изготвя годишния отчет за дейността на Фонда и го представя за одобрение на изпълнителния съвет; 

4. изготвя проекта на бюджет на Фонда и го представя за одобрение на изпълнителния съвет; 

5. за всеки конкурс предлага на изпълнителния съвет проект на конкурсна документация; 

6. открива със заповед конкурсите на Фонда въз основа на решенията на изпълнителния съвет и годишната оперативна програма;  

7. сключва договорите за предоставяне на средства от Фонда; 

8. упражнява контрол по процедурите за мониторинг и оценка на изпълнението на финансираните проекти; 

9. докладва на изпълнителния съвет за ефективното управление и използване на научната инфраструктура, закупена по проекти, финансирани от Фонда; 

10. представя на изпълнителния съвет тримесечен доклад за изпълнение на решенията на съвета и за изразходването на средствата на Фонда; 

11. изготвя ежегоден доклад за ефективността на публичните финанси, отделени за научни изследвания, и го представя на изпълнителния съвет и на министъра на образованието и науката; 

12. решава всички останали административни въпроси, които не са от изключителната компетентност на изпълнителния съвет или на научно-експертните комисии;

13. работодател е на служителите на Фонда – сключва и прекратява договори със служителите на Фонда;

-
информация за размер на основна заплата: 
брутно възнаграждение в размер на 2 500 лв.

б) начинът за провеждане на конкурса 
Конкурсът за Управител се провежда на три етапа:

· подбор на основа на представените документи за степента на покриване на минималните и специфичните изисквания;

· оценка на писмена концепция за организацията и дейността на Фонда, представена от кандидата;

· събеседване с Изпълнителния съвет.

Методиката за оценка на писмената концепция за организацията и дейността на Фонда, представена от кандидата и събеседването с Изпълнителния съвет е представена в Приложение А.
в) необходимите документи, мястото и срокът за подаването им:
Необходими документи за кандидатстване:

· Заявление за участие в конкурса;
· Подробна автобиография;
· Валидно свидетелство за съдимост, издадено за участие в конкурса;
· Копие от документ за завършено висше образование с образователно-квалификационна степен „магистър“;
· Документи, удостоверяващи придобити научни степени или заемане на академични длъжности, когато е приложимо;
· Декларация – образец Приложение № 1;
· Декларация – образец Приложение № 2;
· Декларация – образец Приложение № 3;
· Описание на опита на кандидата в управление или мониторинг и контрол на проекти или програми в областта на научните изследвания или на научните организации или на висшите училища;
· Документи, удостоверяващи опит в управлението на проекти  или програми в областта на научните изследвания или на научни организации или на висши училища като трудов договор с длъжностна характеристика, граждански договори, за ръководителите на проекти – копие от подписан договор, от който е видно, че кандидатът е ръководител, както и други еквивалентни документи, доказващи опита в управлението. По преценка на кандидата се представят и референции/препоръки;
· Документи, удостоверяващи опита в мониторинг или контрол на проекти или програми в областта на научните изследвания като граждански договори, трудов договор с длъжностна характеристика, аналогични договори, сключени с европейски и/или чуждестранни институции или друг еквивалентен документ, доказващ опита в мониторинг и контрол. По преценка на кандидата се представят и референции/препоръки;
· Документи, удостоверяващи компютърни умения, владеене на английски език и други документи по преценка на кандидата;
· Концепция за организация и дейността на Фонда – до 10 стр.
· Други документи по преценка на кандидата.
Срок и място за подаване на документите:

· Краен срок за подаване на документите – 02.07.2018 год.  включително.
· Документите следва да бъдат представени лично и в указания срок в сградата на Фонд „Научни изследвания“  с адрес: гр. София, бул. „Александър Стамболийски“ № 239Б, ет. 3, Деловодство, всеки работен ден от 09:00 часа до 12:00 часа и от 14.00 до 16.30 часа , телефони за контакти: 02 444 27 28, 0887 691 955, Светлана Иванова – експерт „Човешки ресурси и деловодство“.
Т. 5. (1) Кандидатите подават лично писмено заявление за участие в конкурса за Управител на ФНИ.

(2) Заявленията по ал. 1 се подават в деловодството на ФНИ в срок до 02.07.2018 год. включително.
(3) Към заявлението се прилагат:

1. Подробна автобиография;
2. Валидно свидетелство за съдимост, издадено за участие в конкурса;
3. Копие от документ за завършено висше образование с образователно-квалификационна степен „магистър“;
4. Документи, удостоверяващи придобити научни степени или заемане на академични длъжности, когато е приложимо;
5. Декларация – образец Приложение № 1;
6. Декларация – образец Приложение № 2;
7. Декларация образец Приложение № 3;
8. Описание на опита на кандидата в управление или мониторинг и контрол на проекти или програми в областта на научните изследвания или на научните организации или на висшите училища;
9. Документи, удостоверяващи опит в управлението на проекти  или програми в областта на научните изследвания или на научни организации или на висши училища като трудов договор с длъжностна характеристика, граждански договор, за ръководителите на проекти – копие от подписан договор, от който е видно, че кандидатът е ръководител, както и други еквивалентни документи, доказващи опита в управлението. По преценка на кандидата се представят и референции/препоръки;
10. Документи, удостоверяващи опита в мониторинг или контрол на проекти или програми в областта на научните изследвания като граждански договор, трудов договор с длъжностна характеристика, аналогични договори, сключени  с европейски и/или чуждестранни институции или друг еквивалентен документ, доказващ опита в мониторинг и контрол. По преценка на кандидата се представят и референции/препоръки;
11. Документи, удостоверяващи компютърни умения, владеене на английски език;
12. Концепция за организация и дейността на Фонда до 10 страници;
13. Други документи по преценка на кандидата.
Т.6. (1) Изпълнителният съвет може да определи и външни експерти, които имат съвещателен глас. Преди съставянето на списъците с допуснатите и недопуснатите кандидати всеки член на изпълнителния съвет и външните експерти, ако има такива, попълват декларация за липса на личен интерес от провеждането на конкурса и липса на отношения с някого от кандидатите, които пораждат основателни съмнения в неговата безпристрастност.
(2) До участие в конкурса не се допускат кандидати, които не са представили всички необходими документи или представените документи не удостоверяват изпълнението на изискванията. Решението за допускане се взема от ИС.
(3) Списъкът с допуснатите и недопуснатите кандидати се публикуват на Интернет страницата на Фонд „Научни изследвания“ и кандидатите се информират по електронна поща до седем работни дни от крайната дата за подаване на документите. До три работни дни след обявяването всеки недопуснат кандидат може да подаде жалба до Изпълнителния съвет. Изпълнителният съвет приема или отхвърля жалбата в срок пет работни дни, като писмено уведомява кандидата за взетото решение. Жалбата не спира конкурсната процедура.

ПРОВЕЖДАНЕ НА КОНКУРС
Т.7. (1) След обявяване на списъка с допуснатите кандидати Изпълнителният съвет провежда заседание, на което осъществява етапи 1 и 2 на конкурса:

Етап 1: Оценява по 10 – степенна скала степента, в която кандидатите покриват минималните и специфичните изисквания на основа на представените документи, и допуска до следващия етап на конкурса кандидатите, получили оценка не по-ниска от „8“;

Етап 2: Приема оценка на писмените концепции за организацията и дейността на Фонда, представена от кандидатите, определени на предния етап. Оценка се определя съгласно методиката за оценка, описана в Приложение А.

(2) Решенията на Изпълнителния съвет по ал. 1 се обявяват в срок от 16 работни дни, считано от крайната дата за подаване на документите за конкурса. В обявлението се определят дата, час и място за провеждане на етап 3 на конкурса – събеседване с Изпълнителния съвет, за което допуснатите кандидати се уведомяват и по електронна поща. Оценката от писмената концепция оказва влияние само по отношение на допускане на кандидата до етап 3 на конкурса. 

(3) Събеседването на допуснатите кандидати с Изпълнителния съвет (етап 3 на конкурса) се провежда не по-рано от 7 работни дни след обявлението за допускането им до този етап. При събеседването кандидатите защитават концепциите си и отговарят на допълнителни въпроси от Изпълнителния съвет, свързани с дейността на Фонда, опита и личната си мотивираност и др. Представянето на концепцията на кандидата е в рамките на 20 минути. След събеседването Изпълнителният съвет приема оценка за всеки от кандидатите. Оценка се определя съгласно методиката за оценка, описана в Приложение А.
(3) Въз основа на проведения конкурс и получените оценки Изпълнителният съвет класира на първо и второ място кандидатите с най-високи оценки и изготвя протокол за резултатите от конкурса. Решението се обявява на Интернет страницата на Фонда и всички кандидати, допуснати до събеседване, се уведомяват писмено.

Т.8. (1) Всеки участвал в проведения конкурс кандидат, който не е класиран на първо място, може да подаде в срок пет работни дни от обявяване на решението възражение до Изпълнителния съвет, в което да посочи мотивите за своето несъгласие с оценката.

(2) Изпълнителният съвет се произнася в срок от пет работни дни, като може да приеме възражението за основателно или да го отхвърли. Когато Изпълнителният съвет приеме, че възражението е основателно, конкурсната процедура се прекратява и се насрочва нов конкурс в двуседмичен срок.

Т.9. (1) В срок двадесет работни дни от решението на Изпълнителния съвет председателят на Изпълнителния съвет сключва договор за управление с кандидата, класиран на първо място, за срок от две години.
(2) Ако в този срок кандидатът не се яви за сключване на договора за управление, договор се сключва с класирания на второ място кандидат.
(3) Ако и класираният на второ място не се яви за сключване на договора, Изпълнителният съвет отразява това в протокол и насрочва нов конкурс в двуседмичен срок.

Т.10. Ако никой от явилите се кандидати не се представи успешно, Изпълнителният съвет отразява това в протокол и насрочва нов конкурс в двуседмичен срок.

Т. 11 При сключване на договора за управление следва да се представят следните документи:

- медицинско удостоверение за работа, както и удостоверение, че лицето не страда от психично заболяване;

- декларация за имуществено състояние и произход на средствата за придобиване на имущество – по образец, утвърден от Изпълнителен съвет, като неразделна част от правилата за провеждане на конкурса.
Т.12 Утвърждават се образци на документи – заявление за участие в конкурс, декларация Приложение № 1, Декларация Приложение № 2, Декларация Приложение №3.

Тези правила са приети на заседание на Изпълнителния съвет на ФНИ с Протокол № 19 от 11.05.2018 г. на основание чл. 20, ал. 2 от Правилника на Фонд „Научни изследвания“.
Седалище: 1000 София, бул. „Княз Александър Дондуков“ 2 А

Адрес за кореспонденция : 1309 София бул. „Александър Стамболийски” 239 Б ет. 3, 4 и 5

www.fni.bg

